open-index/open-wikipedia-markdown huggingface dataset:
פלשבק

[ממוזער|300px|בסרט הקצר "The Man from Egypt"  בכיכוב [לארי סמון  מקור היהלום הגנוב - פסל מצרי - מתגלה בסצנת פלשבק (**10:03-10:15**)]]
**פלשבק** או **פלאשבק** (מאנגלית: **Flashback**) או לפי האקדמיה ללשון: **הֶבְזֵק לֶעָבָר** הוא מושג בנרטולוגיה (חקר הדרך בה בנויים ומסופרים סיפורים) המשמש במיוחד בתסריטאות והמתאר אירוע בעלילה הקודם לאירוע שאליו הגיעה העלילה בסצנה הקודמת, המראה את ה"עבר" שקדם לאותה הסצנה. הפלשבק קרוי גם **אָנָלֶפְּסִיס** (**Analepsis**, בעברית: **מַעְתָּק לֶעָבָר**), והיפוכו הוא **פלשפורווד** או **פְּרוֹלֶפְּסִיס** (**Prolepsis**; **מַעְתָּק לֶעָתִיד** או **הַטְרָמָה**) המראה את ה"עתיד" הרחוק יותר של הזמן בו מתרחשת העלילה, מתוך כוונה לשוב לרצף הזמן לאחר סיום הסצנה. בקולנוע ובטלוויזיה, סצנות פלשבק אורכות בדרך כלל שניות ספורות או דקות אחדות.

## בספרות

רבים הספרים המשתמשים בטכניקת הפלשבק. דוגמה לכך היא ספרו של תורנטון ויילדר "הגשר של סן לואיס ריי" הפותח בתיאור התמוטטות של גשר, וחוזר בזמן אל מעשיהם של הקורבנות לאסון, ותיאור הפעולות שהביאו אותם אל הגשר ביום ובשעה בה התמוטט.

## בקולנוע ובטלוויזיה
טכניקות כתיבה אלו, כשהן מיושמות בקולנוע מאפשרות מתן מידע על עתידן ועברן של הדמויות, דבר שהוא הכרחי בתסריט, שבו המידע שאנו מקבלים הוא רק המידע המופיע על המסך. כך, למשל, כאשר מופיעה בסרט דמות השתיין הזקן בבר, סצנת פלשבק תאפשר לגלות כי השתיין הזקן היה פעם מיליונר שאיבד את רכושו. אפשרות אחרת, "שתילת" המידע בדיאלוג עלולה לגרום לדיאלוג להיראות מלאכותי וארכני שלא לצורך.
הפלשבק יכול להראות אירוע שחל לפני תחילת הסיפור, על מנת לתת מידע חשוב הנוגע לפעולות בעבר, כך, למשל, סצנות הפלשבק ב"קזבלנקה" מציגות את סיפור האהבה בין ריק ואילזה (המפרי בוגרט ואינגריד ברגמן) המתרחש בזמן הפלישה הנאצית לפריז בשנת 1940, כאשר ה"הווה" הסיפורי מתרחש בשנת 1942. פלשבק יכול להראות אירוע שהוצג כבר מנקודת ראות אחרת, על מנת להבהיר אירוע שנותר עד עתה סתום. כך למשל, בסרטי הבלשים מסוגת "מי עשה זאת" (whodunit) מקובל להראות את הפשע ולהסתיר את המבצע, ולאחר חשיפת זהותו של האשם, להראות בסצנת פלשבק נוספת את הפשע בשלמותו, כולל המבצע.

אפשרות נוספת היא שימוש בסיפור מסגרת שבו מתחיל התסריט ב"עתיד" העלילתי וחוזר לנקודת התחלה בעבר, ממנה הוא מתקדם עד שהוא שב לנקודה שהוצגה בסצנה הראשונה. כך למשל, הסרט "שדרות סאנסט" (1950) מתחיל בהתמקדות בגווייה הצפה בבריכה. קולו של השחקן ויליאם הולדן המשחק את הגיבור בסרט, מזמין את קהל הצופים לראות כיצד הוא הגיע למצב עגום זה, והסרט חוזר אחורה בזמן אל האירועים שקדמו לרצח, והובילו אליו. חלוץ השימוש בטכניקה זו הוא הסרט האקספרסיוניסטי הגרמני משנת 1919 "הקבינט של ד"ר קליגרי". פלשבקים כאלה עשויים להיות ארוכים מהרגיל.

## ראו גם
* פלשפורוורד

## קישורים חיצוניים

* 

* 


## הערות שוליים

קטגוריה:תורת הספרות
קטגוריה:טכניקות ספרותיות
קטגוריה:מונחים בקולנוע
ביטול פעיל

**ביטול פעיל** (active cancellation) הוא טכניקת לוחמה אלקטרונית מתקדמת, המהווה סוג אקטיבי של אמצעי-נגד אלקטרוניים. היא משמשת להגנה על כלי טיס.

מערכת ביטול פעיל עושה שימוש במקלט כדי לקלוט איומים אלקטרומגנטיים - מכשירי מכ"ם של האויב, העשויים לזהות את הפלטפורמה המוגנת. לאחר שהאיום נקלט, המערכת מבצעת אבחון של האופן שבו המכ"ם המאיים אמור לראות את הפלטפורמה המוגנת, ושולחת חזרה, לכיוון המכ"ם המאיים, גל בחצי הפאזה של הגל שהגיע מהמכ"ם המאיים. כתוצאה מכך, נוצרת התאבכות הורסת, והמכ"ם המאיים אינו קולט גלים שהיו אמורים לחזור מהפלטפורמה המוגנת.

ביטול פעיל נחשב לטכניקה קשה ביותר לביצוע, מכיוון שלשם מימושה נדרשת ידיעה כיצד כל חלק וחלק מגוף המטוס "נראה" למכ"ם. כמו כן, קצב המתקפים הגבוה בכמה ממערכות המכ"ם המודרניות גורם לכך שמערכת ביטול פעיל יעילה תצטרך לקלוט את האיום, לעבד את נתוניה, ליצור גלים בפאזות המתאימות ולשדרם תוך פרקי זמן קצרים ביותר (פחות מ-1 מיקרו שנייה).

מערכות ביטול פעיל נמצאות בשירות מבצעי, לפי הערכות שונות, כחלק מחליפות לוחמה אלקטרונית מדגם SPECTRA מתוצרת חברת תאלס, המותקנות על מטוסי דאסו ראפאל שבשירות חיל האוויר והצי הצרפתיים. מטרתן להקנות תכונות דמויות-חמקנות למטוס שאינו חמקן בצורתו הגאומטרית.

קטגוריה:מכ"ם
קטגוריה:לוחמה אלקטרונית
Antichrist Superstar

**Antichrist Superstar** הוא אלבום של להקת המטאל מרילין מנסון.

Antichrist Superstar (וריאציה על שם אופרת הרוק Jesus Christ Superstar של אנדרו לויד ובר) יצא ב-1996 ויצר מודעות ציבורית רבה כלפי הלהקה, בעיקר בגלל הגישה האנטי-נוצרית המופגנת שלו, שגם גררה הפגנות רבות נגד הלהקה. הוא הופק בידי מנסון וטרנט רנזור.

האלבום יכול להיחשב לאלבום-קונספט - הוא מתאר סיפור בן שלוש מערכות שנושאן הוא דמות מנוצלת אך אדישה למצבה, שמינה אינו ברור והיא מושווית לתולעת, שבסופו של דבר משתגעת והופכת ל"אנטיכריסט", סוג של שטן שמכונה כאן "קרן קטנה". רוב האלבום מעורפל במתכוון, כדי שכל מאזין ימציא את הפירוש המתאים לו. עטיפת האלבום עמוסה בפרטים וכוללת תמונות של הלהקה, דמות שהופכת מתולעת למלאך, סמלים מתורת הקבלה ותרשימים רפואיים. ניתן לראות את האלבום גם כחצי-אוטוביוגרפיה של מנסון, עם התייחסות שלו לרבדים שונים של חייו.

אין בציבור הסכמה מהו אלבומה הטוב ביותר של הלהקה, Antichrist Superstar או אלבומה הבא, Mechanical Animals. מחוץ לארצות הברית, שני האלבומים שבאו אחר כך הם אלה שמועדפים על המעריצים. הלהיטים מתוך האלבום הם Antichrist Superstar ,The Beautiful People ו-Irresponsible Hate Anthem. האלבום הגיע למקום הראשון ברשימת האלבומים הנמכרים בארצות הברית.

בשיר The Beautiful People באלבום זה ישנה התייחסות מובהקת לאחת מרציחותיו של צ'ארלס מנסון, כאשר מוזכרת בשיר השורה "?How does it feel to be one of the beautiful people", שאותה כתבו הרוצחים בדם על דלתה של אחת הקורבנות, שרון טייט.

## רשימת השירים
רשימת השירים מחולקת לשלושה "Cycles" (מחזורים), אף על פי שכל השירים מוקלטים על גבי תקליטור אחד.
**Cycle I - The Heirophant**
:1. Irresponsible Hate Anthem (מנסון, ברקוביץ', גייסי, רמירז)
:2. The Beautiful People (מנסון, רמירז)
:3. Dried Up, Tied and Dead to the World (מנסון, רמירז)
:4. Tourniquet (מנסון, ברקוביץ', רמירז)
**Cycle II - Inauguration of the Worm** 
:5. Little Horn (מנסון, רמירז, רזנור)
:6. Cryptorchid (מנסון, גייסי)
:7. Deformography (מנסון, רמירז, רזנור)
:8. Wormboy (מנסון, ברקוביץ', רמירז)
:9. Mister Superstar (מנסון, רמירז)
:10. Angel With the Scabbed Wings (מנסון, ברקוביץ', רמירז, גייסי)
:11. Kinderfeld (מנסון, רמירז, גייסי)
**Cycle III - Disintegrator Rising**
:12. Antichrist Superstar (מנסון, רמירז, גייסי)
:13. 1996 (מנסון, רמירז)
:14. Minute Of Decay (מנסון)
:15. The Reflecting God (מנסון, רמירז, רזנור)
:16. Man That You Fear (מנסון, רמירז, גייסי, זום)
**רצועה מוחבאת שיכולה להיחשב כ[[פרולוג (ספרות)|פרולוג]] וגם כ[[אפילוג]]**
:99. Empty Sounds Of Hate

## קישורים חיצוניים

קטגוריה:אלבומי מרילין מנסון
קטגוריה:אלבומים באנגלית
קטגוריה:מחלוקות סביב טענות לתועבה במוזיקה
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
בט"ר ניצנים

**בט"ר ניצנים** (**מחנה יהושע**) הוא בסיס טירונים צבאי השייך למערך מגל בצה"ל. בבט"ר מוכשרים טירונים לרמת רובאות 02 ורובאות 03.

הבסיס שוכן בשמורת הטבע חולות ניצנים במישור החוף הדרומי. בשמו הרשמי נקרא "מחנה יהושע" על שמו של האלוף יהושע גלוברמן. עד 1995 שימש הבסיס את חיל השריון. ב-1997 עבר הבסיס לאחריות מערך מגל, והוא משמש להכשרות כלל צה"ליות (עורפיות), בהן הכשרות שהתבצעו קודם לכן במחנה חורון מדרום לשכם (בה"ד 3).

בבסיס חמש פלוגות טירונים המוכשרים לרובאות 02 במשך ארבעה עד שבעה שבועות: מגן, גפן, אביב, דקל והראל. פלוגת אילן הייתה בעבר פלוגה נפרדת עבור חיילים בני ישיבות, וכיום מבצעת גם הכשרה מתקדמת (הכוללת רובאי 03) למאבטחי מתקנים. פלוגת טירונות נוספת, גולן, נועדה להכשרת רובאי 03 במשך 10 שבועות, ומיועדת להכשרת פרמדיקים, חניכי תוכנית חבצלות, קציני לוגיסטיקה, צוערי מסלול "צמרת", מגני הקריה ועוד. פלוגה נוספת היא פלוגת דוד, פלוגת הכשרות חרדים השוכנת בבסיס ג׳וליס אך כפופה לבט״ר. מדי שנה מוכשרים בבסיס כ-6,500 טירונים. ברוב הפלוגות בבסיס, בפרט באלו המכשירות הכשרה קצרה לרובאות 02, משובצים חיילים או חיילות בנפרד, אך צוות המפקדים הוא מעורב.

מפקדת הבט"ר הנוכחית היא סא"ל עדי יפרח.

## קישורים חיצוניים
*בט"ר ניצנים באתר מתגייסים של צה"ל
*

## הערות שוליים

קטגוריה:ניצנים
ניצנים
ניצנים
אנציקלופדיסטים

[שמאל|ממוזער|200px|פסל [ד'למבר במוזיאון הלובר]]
ה**אנציקלופדיסטים** היו הוגי דעות צרפתים שחיו במאה ה-18, והיו בין עורכי וכותבי האנציקלופדיה הגדולה למדעים, האמנויות והמלאכות.

ב-1745 הופקד ז'אן לה רון ד'אלמבר על תרגום לצרפתית של החיבור האנגלי שנקרא "סייקלופדיה" (Cyclopaedia).

מתרגום פשוט, התפתחה היצירה לכלל מיזם מקורי חסר תקדים בהיקפו - "ל'אנסיקלופדי" (l'Encyclopédie) - האנציקלופדיה הגדולה. ד'אלמבר, יחד עם דני דידרו שהיה לעורך הראשי, ובשיתופם של ז'אן-ז'אק רוסו ווולטייר ערכו את אחת מהאנציקלופדיות הראשונות בעולם (בהתבסס על ציקלופדיית צ'יימברס שיצאה בשנת 1728), שביקשה לבטא את רוח עידן האורות (או "הנאורות").

האנציקלופדיה הגדולה עסקה בנושאי דת, פילוסופיה, מדעים ורפואה. הערכים בה, פעמים רבות, לא היו אינפורמטיביים גרידא, אלא שילבו גם - במוסתר או בגלוי - את דעותיהם האישיות של האנציקלופדיסטים שערכו אותה, דעות שחלקים נרחבים מהן נחשבו לרדיקליות לתקופה. כך הדבר בעיקר בעניין הדעות שבוטאו מעל הדפי האנציקלופדיה הגדולה על הממסד הקתולי ועל אנשי הכמורה.

האנציקלופדיסטים לא היו מקשה אחידה. ראשית, לאורך שנות הכתיבה של האנציקלופדיה השתתפו שלושה דורות של אנציקלופדיסטים. היו בהם, בדור המייסדים, כותבים שביקשו לגשר ולהכיל את הפיתוחים התאורטיים הגדולים של המאה השבע עשרה (ויהיו אלה דקארט או ניוטון, למשל), והיו בהם אלה שחיו לתוך המהפכה הצרפתית. בין הדורות ניכרו פערים: בעולם האינטלקטואלי שלהם, במטרות שלהם, בנושאי הכתיבה, בסגנונות הכתיבה.

שנית, גם מבחינה ביוגרפית טהורה היו הבדלים בין הכותבים: היו ביניהם ברונים כדוגמת מונטסקייה והיו בינם ממזרים כדוגמת ד'אלמבר. היו גם כותבים רבים על הספקטרום בין שתי נקודות הקיצון הללו. מהבחינה הזו, ומהבחינה הזו בלבד, אפשר היה לומר משהו נרחב ומגוון בכותבים לפרויקט האנציקלופדיה הגדולה. דבר זה התבטא גם בפרקטיקה של כתיבת ערכים רבים באותו הנושא, כלי ששימש להדגשת הדעות השונות של הכותבים השונים. יש להודות, עם זאת, שלגבי רבים מהכותבים אפשר לומר שגם אם כתבו באלמוניות היו ידועים כאנציקלופדיסטים בציבור וחלק מהכותבים לפרויקט אף היו במרכז סצנת הסלונים שאפיינה את פריז הבורגנית של התקופה. מעבר לכך, אף שניסו לצנזר את פרויקט האנציקלופדיה פעמים רבות (ופעמיים גם עצרו את הדפסת העותקים), בסוף ימיו של הפרויקט הוא כבר השתייך לקונצנזוס נרחב. כל אלה תרמו להדגשת והעברת המסרים שהאנציקלופדיסטים כיוונו אליהם.

## בתרבות
אייזק אסימוב קרא לאחד מהסיפורים המרכיבים את ספרו המוסד השמיימי (מסדרת המוסד) בשם "האנציקלופדיסטים", ככינויה של חבורת מדענים שמטרתה לכתוב אנציקלופדיה רבת היקף בשם האנציקלופדיה גלאקטיקה, המתבססת על רעיון האנציקלופדיה הגדולה של האנציקלופדיסטים הצרפתיים, וכמוה מתפרשת כתיבתה גם היא על פני שנים רבות ומטרתה להכיל את הידע האנושי כולו.

## לקריאה נוספת
***הפילוסופית** מאת: פטר פרנגה, תרגום מגרמנית: יוסיפיה סימון, הוצאת ידיעות אחרונות, 2009

## קישורים חיצוניים

## הערות שוליים

*
*
קטגוריה:אנציקלופדיסטים
קטגוריה:האנציקלופדיה הגדולה
ג'ייסון ניוסטד

שמאל|ממוזער|250px| ג'ייסון ניוסטד, 2013
**ג'ייסון קרטיס ניוסטד** (Jason Newsted, נולד ב-4 במרץ 1963 בבאטל קריק, מישיגן, ארצות הברית) הוא הבסיסט של להקת הת'ראש מטאל וויבוד, אך ידוע בעיקר כבסיסט לשעבר של להקת מטאליקה.

## ביוגרפיה
ניוסטד הצטרף אל מטאליקה ב-1986 לאחר שנפרד מלהקתו הקודמת, Flotsam and Jetsam, כשהוא מחליף את קליף ברטון שמת בנסיבות טרגיות. סולן מטאליקה ג'יימס הטפילד טוען כי מבחני הקבלה לבסיסט החדש נערכו ביום שלאחר הלווייתו של ברטון. הפופולריות של הלהקה הייתה גבוהה מאי פעם באותה התקופה, בזמן שלאחר צאת האלבום Master of Puppets. מיד לאחר החתמו של ניוסטד הקליטה הלהקה את המיני-אלבום Garage Days Re-Revisited, מחווה לז'אנר הגל החדש של ההבי מטאל הבריטי. למרות שרק קירק האמט היה מבוגר יותר ממנו מבין חברי הלהקה, דבק בניוסטד הכינוי "Jason Newkid" ("הבחור החדש"). במשך השנתיים שבהן קידמה הלהקה את אלבומה הראשון עם ניוסטד, &lrm;...And Justice for All, הוא היה קורבן למתיחות רבות מצידם של חברי הלהקה הוותיקים. רבים מן המעריצים של ניוסטד חשים ששאר חברי מטאליקה מעולם לא קיבלו אותו באמת כאחד מהם. ניוסטד הודה בכך בעצמו מאוחר יותר.

ג'ייסון ניוסטד זכור בזכות קולות הרקע שביצע לשירי מטאליקה בהופעות חיות. הוא אף ביצע בהזדמנויות אחדות את השירים Seek and Destroy ו-Whiplash במלואם כסולן מוביל.

ניוסטד נפרד ממטאליקה ב-2001 לאחר 15 שנים בלהקה מסיבות אישיות והצטרף אל הלהקה הקנדית וויבוד ב-2002. בסרט Some Kind of Monster התבטא ניוסטד נגד שתלטנותו של הטפילד וסירובו לכך שניוסטד יפעל במסגרת פרויקטי-הצד שלו, Echobrain ו-IR8.

הבסיסט של אוזי אוסבורן לשעבר, רוברט טרוחיו, החליף את ניוסטד במטאליקה, כאשר ניוסטד תופס את מקומו של טרוחיו בעמדת הבסיסט של אוסבורן עד לסיום פסטיבל האוזפסט 2003. לאחר מכן עזב ניוסטד את אוסבורן על מנת להתרכז בפעילותו בוויבוד.

ג'ייסון, יחד עם הגיטריסט הקודם של Guns N' Roses, גילבי קלארק והמתופף של להקת מוטלי קרו טומי לי, הקימו את להקת "סופרנובה" עם סולנם החדש לוקאס רוסי שנבחר בתוכנית המציאות "רוקסטאר: סופרנובה" (Rockstar: Supernova). הלהקה הוציאה לאור אלבום אחד.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מוזיקאי מטאל
קטגוריה:מוזיקאי רוק
קטגוריה:ת'ראש מטאל
קטגוריה:חברי להקת מטאליקה
קטגוריה:חברי היכל התהילה של הרוק אנד רול
קטגוריה:בסיסטים אמריקאים
קטגוריה:זמרי מטאל אמריקאים
קטגוריה:אמריקאים שנולדו ב-1963
אחי! אחותי!

**אחי! אחותי!** היא תוכנית טלוויזיה ישראלית המיועדת לילדים ונוער ועוסקת בבעיות המטרידות אותם. התוכנית שודרה בערוץ ניקלודיאון במקור בין השנים 2005 ל-2006 ובשידורים חוזרים עד לסיומה של התוכנית.

בעונה הראשונה – בהנחיית רוני דואני וג'ייסון דנינו-הולט – היו 14 פרקים. בעונה השנייה – בהנחיית דואני ואלון ליטבק – היו 15 פרקים.

## תוכן
העונה הראשונה עסקה בעיקר בבעיות של ילדים בגילאי 10-12, והעונה השנייה בבעיות של בני הנוער, כגון אהבה, פער הדורות ובית ספר. פאנל מיוחד של 9 - 10 ילדים דן בקצרה בנושא התוכנית, ולאחר מכן מוצג משאל רחוב שנערך באותו עניין. בהמשך דנים משתתפי התוכנית בבעיה ובדרכים לפתרונה, ולפעמים גם מקבלים שיחת טלפון מאחד הצופים שמעוניין להיוועץ בפאנל. לעיתים קרובות מתארחים ידוענים שונים בתוכנית. כל פרק מסתיים בפינה הומוריסטית.

## הפקה
התוכנית, בהפקת "שמיים תוכן והפקות", עסקה בנושא מסוים מתוך שלל נושאים מגוונים בבעיותיהם של בני הנוער. על הפן המקצועי אחראים יועצי מכון אדלר, שמלווים את התוכנית, ובסיומה של כל תוכנית עונים לשאלות גולשי אתר ניקלודיאון.

## קישורים חיצוניים

קטגוריה:תוכניות אירוח ישראליות
קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 2005
קטגוריה:ניקלודיאון: תוכניות וסדרות
קטגוריה:רוני דואני
טמוקסיפן

שמאל|ממוזער|200px|אסטרוגן רצפטור α בתאי סרטן השד
**טמוקסיפן** (Tamoxifen) הוא הורמון סינתטי אנטגוניסט לאסטרוגן המשמש כתרופה אנטי-סרטנית לחולות סרטן השד וסרטן השחלה. בחולות אלו טיפול אורלי בטמוקסיפן הוא הטיפול האנטי-סרטני הנפוץ ביותר, התרופה יעילה בכל שלבי המחלה ובחולות לפני ובזמן גיל הבלות המינית. התרופה משמשת גם למניעת סרטן בנשים הנמצאות בסיכון גבוה, כגון נשים עם נטייה גנטית לסרטן השד עקב מוטציות בגנים BRCA-1 או BRCA-2. התרופה יעילה רק בחולות שהגידולים הסרטניים שלהם מבטאים קולטנים לאסטרוגן או פרוגסטרון. ניתן לאבחן את הקולטנים הללו על ידי בדיקה אימיונוהיסטוכימית של ביופסיה מתוך הגידול.

יעילות הטמוקסיפן מוגבלת עקב נטייתם של תאי סרטן לפתח עמידות לתרופה.

טמוקסיפן הומצאה על ידי חברת ICI Pharmaceuticals (כיום AstraZeneca) ונימכרת בשמות המסחריים רבים בכללם Nolvadex, Istubal, או Valodex. בגלל השמות המסחריים הרבים התרופה מכונה כמעט תמיד בשמה הגנרי - טמוקסיפן.

## קישורים חיצוניים

* 

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
קטגוריה:סרטן השד
קטגוריה:הורמונים
קרל בהם

**קרל בֶּהם** (בגרמנית: **Karl Böhm**; 28 באוגוסט 1894 – 14 באוגוסט 1981) היה מנצח אוסטרי.

## חייו
קרל בהם נולד בגראץ שבאוסטריה. לאחר שלמד משפטים וזכה לדוקטורט בתחום, למד מוזיקה בקונסרבטוריון של גראץ. לפי המלצתו של קרל מוק, קיבל אותו ברונו ולטר לעבודה באופרה העירונית של מינכן בשנת 1921. בשנת 1927 עבר לעבוד בדרמשטאדט וב-1931 בהמבורג. בהמשך היה ממשיכו של פריץ בוש כראש בית האופרה של דרזדן, משנת 1934. הוא עבר לאופרה של וינה בשנת 1943, והיה המנהל המוזיקלי של בית האופרה המשוקם בווינה לזמן קצר לאחר מלחמת העולם השנייה. 

אף כי מעולם לא היה חבר במפלגה הנאצית, היה תומך נלהב שלה. לפי הכתוב ב-Hitler and the Power of Aesthetics של פרדריק ספוטס, נודע בהם לשמצה במועל היד ההיטלרי שלו לפני קונצרט בניצוחו לאחר האנשלוס (למרבה האירוניה, דווקא במעשה זה הפר את חוקי הנאצים, המגדירים את המקומות, בהם ניתן להצדיע במועל יד).

בהם היה עמית ומקורב לריכרד שטראוס, שהקדיש לו את **דפנה** שלו. הוא ניצח על רבות מיצירותיו של שטראוס בביצועי הבכורה שלהן. עוד נודע בפרשנות שלו לאופרות של ריכרד וגנר ושל וולפגנג אמדיאוס מוצרט. קצת לפני מותו הוא ניצח גם על התזמורת הפילהרמונית של וינה ועשה לו שם כמפרש יצירותיהם של יוהנס ברהמס ושל מוצרט בתקופת עבודתו עם התזמורת.

קרל בהם נפטר בשנת 1981 בזלצבורג. בנו הוא השחקן קרלהיינץ בהם.

## הקלטות
* **נישואי פיגרו**, 1968, **[[דויטשה גרמופון]]** 449 728-2

## קישורים חיצוניים

* 
* 

קטגוריה:מעוטרי מסדר הכבוד של הרפובליקה הפדרלית של גרמניה
בהם, קרל
קטגוריה:זוכי פרס גראמי
קטגוריה:גראץ: אישים
קטגוריה:אוסטרים שנולדו ב-1894
קטגוריה:נפטרים ב-1981
מוהיקן (תסרוקת)

[שמאל|ממוזער|250px|תספורת מוהיקן [דניס צ'רקוב]]
**מוהיקן** או **מוהוק** (באנגלית: **Mohawk**) הוא סוג של תספורת, המאופיינת על ידי ראש מגולח ברובו, פרט לקווצת שיער בצורת "פס" המשתרעת מאמצע המצח עד אמצע העורף. באזור השיער הלא-מגולח מקובל ליצור "קוצים" גדולים ומוארכים בעזרת תכשירים לשיער. לעיתים בעלי המוהיקן צובעים את שיערם בצבעים בולטים, שכן האינדיאנים נהגו לצבוע את קצוות ה"קוצים" בעזרת צבעים אורגניים (מים, אדמה וחומרים דומים שנמצאו בסביבתם) בצבע כתום כדי לסמל שקיעה. בסוף שנות ה-70 אימצו רבים מחובבי הפּאנק את התסרוקת כחלק מהתרבות שהתפתחה סביב המוזיקה, והיא הפכה לאחד מסמליהם הבולטים של ה"פאנקיסטים".

שם התספורת, מוהוק, מקורו בשמו של שבט המוהוק האינדיאני. השם מוהיקן מקורו בספר "המוהיקני האחרון", שאימץ אותו ככל הנראה על שם אחד משני שבטים אינדיאניים: המוהיקן , או המוהיגן .

על פי ההלכה היהודית, תספורת זו אסורה לגברים שכן אסור להם לגלח למשעי את צידי הראש (אך אם לא מגלחים אזורים אלו לחלוטין, ייתכן שהתספורת תהיה מותרת).

## גלריה

קובץ:Guy with Gothic clothing and Mohawk.jpg|
קובץ:Ezekiel Kemboi Moscow 2013.jpg|הרץ האולימפי אזקייל קמבוי
קובץ:Person with mohawk Stockholm Pride Festival 2009.jpg|
קובץ:Neymar Junior the Future of Brazil.jpg|הכדורגלן הברזילאי ניימאר
קובץ:NYC Dyke March 2013 11.jpg|
קובץ:Neymar visiting Red Bull Arena (cropped).jpg|ניימאר
קובץ:Punked.jpg|
קובץ:Castle Party p 326.jpg|


## קישורים חיצוניים

קטגוריה:תספורות ותסרוקות
קטגוריה:פאנק (Punk)
פריץ בוש

**פריץ בוש** (בגרמנית: **Fritz Busch**; 13 במרץ 1890 – 14 בספטמבר 1951) היה מנצח גרמני.

## ביוגרפיה

פריץ בוש נולד בזיגן שבחבל וסטפאליה, מערב גרמניה. הוא כיהן כמנצח בבתי האופרה באאכן, שטוטגרט ודרזדן. בשנת 1933 פוטר ממשרתו בדרזדן בגלל התנגדותו לממשלה בראשות המפלגה הנאצית, שעלתה לשלטון בגרמניה. הוא עבר לעבוד בדרום אמריקה ובסקנדינביה לפני שהתמנה למנהל המוזיקלי של פסטיבל הקיץ בגליינדבורן, אנגליה. הוא נשאר בגלינדבורן עד פרוץ מלחמת העולם השנייה. מכאן ואילך התמקד בעבודה בדרום אמריקה ובמטרופוליטן אופרה בניו יורק.

פריץ בוש מת בלונדון. הוא היה אחיו של הכנר אדולף בוש.

## קישורים חיצוניים


* Fritz Busch - Profile at The Remington Site


קטגוריה:מנצחים גרמנים
קטגוריה:מוזיקאים שעזבו את גרמניה הנאצית
בוש
קטגוריה:מהגרים מגרמניה לארגנטינה
קטגוריה:גרמנים שנולדו ב-1890
קטגוריה:גרמנים שנפטרו ב-1951
עין-חתול חברבר

**עין-חתול חברבר** (שם מדעי: *Telescopus fallax*) הוא נחש תת-ארסי שכיח בישראל ממשפחת הזעמניים. תפוצתו בארץ כוללת את בתי הגידול הים תיכוניים מצפון הנגב ועד גבול הלבנון למעט באזורי חולות נודדים. אורכו כבוגר הוא כ-80 ס"מ, אם כי רוב הפרטים הנצפים מאופיינים בגודל של עד 60 ס"מ.

צבעי הגב שלו נעים בין חום לאפור או בין אפור לצהבהב, על גבו אפשר לראות כתמים שחורים ושחומים וראשו בצבע אחיד אפור הוא שטוח ורחב יותר מגודלו של צווארו. על אף שיש לו יכולת טיפוס, לרוב הוא פעיל על פני הקרקע וזחילתו איטית. הטלת ביצים מתבצעת בחודשים יוני ויולי, ומאופינת ב-4-7 ביצים. הבקיעה מתרחשת בחודשים ספטמבר - אוקטובר.

ניזון לרוב מלטאות קטנות כגון שממיות, ייתכן וגם נחשים ופרוקי רגליים.

אישוניו מאונכים ומכאן בא שמו (עין-חתול). פעיל לילה.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 179-181

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זעמניים
קטגוריה:נחשים תת-ארסיים
קטגוריה:ארץ ישראל: נחשים תת-ארסיים
קטגוריה:איטליה: זוחלים
קטגוריה:בעלי חיים שתוארו ב-1831
עב-יד צהוב

**עַב-יָד צָהֹב** (שם מדעי: *Scorpio palmatus*) המכונה גם **עב-יד זהוב**, הוא מין עב-יד צפון-אפריקאי.

## מאפיינים
גודל פרט בוגר נע בין 6 ל-7 סנטימטרים בממוצע. הוא נפוץ בדרום הארץ ובאזורים מדבריים, וארסו אינו מסוכן לאדם – למעט אלרגיים. עקיצתו של עקרב זה אינה כואבת יותר מכדי עקיצת דבורה. עקרב זה משמש חובבי טבע רבים בתחום התצפיות והגידול.

העב-יד הצהוב מצוי באזורים הדרומיים של ארץ ישראל, ובחלקים ממזרחה, בגבעות, הרים, ומישורים כאחד, באזורים מדבריים. תת-מין זה הוא אחד משני העקרבים היחידים בארץ ישראל החי במחילות קבועות: עומק המחילה נע בין 15 ל-30 סנטימטרים בדרך כלל, בהתאם לתנאים השוררים באדמה, ולעומק המחילה אין התחשבות בסוג הקרקע.

המחילה מתחילה בחפירה אופקית פחות או יותר, ולאחר מכן יורדת מטה, תוך כדי סילסול. בדרך כלל, אם המחילה נחפרה תחת אבן והעקרב נמצא מתחתיה מספיקה תזוזה קלה שבקלות והעקרב יצלול באותו הרגע לתחתית מחילתו. בגבור עליו הרעב, הוא ממתין בפתח מחילתו לחרק תועה. הוא נחשב לעקרב עצלן שכמעט ואינו יוצא מפתח מחילתו, אם כי פרטים משוטטים נצפים מפעם לפעם. אף אם החרק עבר רחוק מכדי השטת צבת, בדרך כלל העקרב לא ירדוף אחריו גם אם הדבר יעלה בעוד יום או יומיים של ציפייה.

מין נוסף, עב-יד שחום (נקרא בעבר "עב-יד כושי"), נפוץ בצפון הארץ ובמרכזה. עקרב זה נקרא עב-יד – לחם של שתי מילים – "עב" ו-"יד", על שום צבתותיו העבות וצבעו. לעב-יד הצהוב כמה וריאציות צבע באזורי הארץ השונים (לא כולל העב-יד השחום הנחשב למין נפרד).

בטבע, העב-יד הצהוב הבוגר ניזון בעיקר מטחבנים, ואילו הצעירים ניזונים בעיקר מנמלים.

אין לבלבל בין העב-יד הצהוב לעקצן הצהוב, שעקיצתו עלולה לגרום למוות. ניתן להבדיל ביניהם לפי צבתותיו העבות של העב-יד. כמעט תמיד הוא יימצא במחילות שהוא חופר, ולעיתים רחוקות תחת אבנים. העקצן הצהוב נבדל ממנו בכך שלעקצן צבתות דקות מאוד, ופרק אחד לפני שלפוחית הארס כהה מיתר פרקי הגוף, אם כי סימן זה ייתכן בעוד עקרבים. הוא מתגורר מתחת לאבנים וסלעים, ולעולם לא במחילות, אלא אם מדובר בנקבה שהגיעה שעתה להשריץ. וגם אז, מחילתה עבה, אופקית, ואינה עולה על סנטימטרים ספורים, בעוד זו של העב-יד מגיעה לעיתים לעומק של 30 ס"מ ויותר, ופתחה קטן בהרבה.

## גלריה

קובץ:Avyad Zahov.jpg|עב-יד צהוב
קובץ:Scorpio maurus palmatus, Israel 1.jpg|עב-יד צהוב, צולם בסמוך לשדה בוקר


## ראו גם
* עב-יד שחום

## קישורים חיצוניים

* 
* 

## הערות שוליים

קטגוריה:עב-ידיים
קטגוריה:צפון אפריקה: פרוקי-רגליים
קטגוריה:ארץ ישראל: עקרבאים
קטגוריה:טקסונים שתוארו בידי כריסטיאן גוטפריד אהרנברג
קטגוריה:בעלי חיים שתוארו ב-1828
אדולף בוש

[שמאל|ממוזער|250px|אדולף בוש, אשתו וביתו יחד עם [ארטורו טוסקניני (חבוש כובע)]] 
**אדולף גיאורג וילהלם בוש** (בגרמנית: **Adolf Georg Wilhelm Busch**; 8 באוגוסט 1891 – 9 ביוני 1952) היה כנר ומלחין ממוצא גרמני.

## ביוגרפיה
בוש נולד בעיר זיגן שבחבל וסטפאליה, במערב גרמניה. הוא למד בקונסרבטוריון של קלן ובאקדמיה המלכותית למוזיקה בברלין, אצל וילי הס ובראם אלדרלינג. בשנת 1912 ייסד בוש את ה-Konzertvereins Quartet, שנגניה היו ראשי הקבוצות בתזמורת שנשאה את אותו השם. הרביעייה התפרקה לפני מלחמת העולם הראשונה. אחרי המלחמה ייסד את רביעיית בוש, שכללה את בני משפחתו ואת פאול גרימר כצ'לן. הרביעייה המשיכה להתקיים בהרכבים שונים עד שנת 1933.

החבר הנוסף בחוג היה הפסנתרן רודולף סרקין, שהחל לנגן עם בוש בגיל 15 ובסופו של דבר נשא את בתו של בוש לאישה. הרביעייה, עם רודולף סרקין, היוותה גרעין להרכב הקאמרי של בוש, מבשר התזמורת הקאמרית המודרנית.

עם עליית היטלר החליט בוש שאינו יכול להישאר במצפון נקי בגרמניה ועל כן היגר לבזל שבשווייץ. עם פרוץ מלחמת העולם השנייה היגר בוש מבזל לארצות הברית והשתקע בוורמונט שם היה, יחד עם סרקין, בין מייסדיו של בית הספר למוזיקה ופסטיבל מרלבורו.

רביעיית בוש נודעה בפרשנותה לרביעיות של ברהמס, שוברט ומעל לכל בטהובן. היא ערכה סדרת הקלטות בשנות ה-30 שכללו את כל היצירות הקאמריות של מלחינים אלה. בשנת 1941 השלימה הרביעייה את ההקלטות האלה ברביעייה אחת של בטהובן שלא הוקלטה קודם לכן, אופוס 130.

בוש היה כנר דגול, הן כווירטואוז והן בנגינת מוזיקה קאמרית, בעל טון אישי ביותר וטכניקה מעולה. עם תלמידיו נמנים כמה מגדולי הכנרים של המאה העשרים, ביניהם יהודי מנוחין ואייזק שטרן.

אדולף בוש היה אחיו של המנצח פריץ בוש.

## קישורים חיצוניים

* 
* 

קטגוריה:כנרים גרמנים
קטגוריה:מורים למוזיקה בגרמניה
קטגוריה:מורים למוזיקה באמריקה
קטגוריה:מוזיקאים שעזבו את גרמניה הנאצית
בוש
קטגוריה:גרמנים שנולדו ב-1891
קטגוריה:גרמנים שנפטרו ב-1952
אבנית

**אבנית** היא שכבה מוצקה בצבע לבן-אפור המצויה בקומקומים חשמליים, בגופי חימום מים אחרים ובמערכות בהן זורמים מים חמים. האבנית נוצרת כשיונים המומסים במים שוקעים בעקבות תהליך החימום. מקורו של המשקע הוא בסלע גיר שהומס על ידי הגשמים ועשה דרכו למי התהום ומשם למי השתייה.

הסרת האבנית מתבצעת בדרך כלל באמצעות יצירת סביבה חומצית, שממיסה מחדש את הגיר שנוצר על גוף החימום. במכשירים ביתיים ניתן לעשות זאת באמצעות המסת חומצת לימון (מלח לימון) או חומץ ביתי.

מים בהם עשויה להיווצר אבנית נקראים "מים קשים", והם מכילים לרוב יוני סידן, מגנזיום, ויון מימן פחמתי (ביקרבונט).
## התהליך הכימי
המלח העיקרי המרכיב את סלע הגיר, סידן פחמתי שנוסחתו CaCO3, אינו מסיס במים מזוקקים, אולם הוא מתמוסס במים חומציים. מי הגשמים חומציים מעט בשל התמוססות פחמן דו-חמצני מהאוויר, היוצר במים חומצה פחמתית, H2CO3. זו ממיסה את סלע הגיר, לפי התגובה הכוללת הבאה:
\ CaCO_{3(s)} + CO_{2(g)} + H_2O_{(l)} \rightarrow Ca^{+2}_{(aq)} + 2HCO_{3(aq)}^- 
תוצר התגובה, סידן מימן פחמתי (), Ca(HCO3)2 הוא מלח מסיס הנמצא במים קשים בכמות גדולה.

גם התגובה ההפוכה מתרחשת כל הזמן, ולמעשה מדובר בתהליך הנמצא בשיווי משקל (Ca2+ + 2HCO3- ⇋ Ca2+ + CO32- + CO2 + H2O). בעת חימום תגרום התגובה ההפוכה לשיקוע: מסיסותו של הפחמן הדו-חמצני, הנוצר מפירוק הסידן המימן פחמתי במים, קטנה מאוד עם עליית הטמפרטורה, והוא משתחרר לאוויר; על פי עקרון לה-שטלייה, התגובה ההפוכה תתגבר, וייווצר משקע של סידן פחמתי בכלי המחומם. על כן, רוב האבנית בגופי חימום עשויה גיר או מגנזיום פחמתי, ששוקע בתהליך דומה.

יונים של סידן עשויים להקשר גם לסבון. סבון מכיל אניונים (יון טעון שלילית) שמקורם בחומצות שומן נייטרליות או תרכובות כימיות דומות. מלחי הסידן של אניונים אלה אינם מתמוססים היטב במים. השילוב יוצר קרום שמתקשה כשכבה דקה על משטחים באמבטיה, בכיור, על אריחי חרסינה או בצינורות ניקוז.

מניעת שקיעת האבנית נעשית בתהליכים הנקראים ריכוך מים ועיקרם הקטנת ריכוז היונים הבלתי מסיסים.

## היבטים בריאותיים
בקרב הציבור ישנם חששות מהשלכות בריאותיות של שתיית אבנית, ובפרט אמונה כי שתיית אבנית גורמת לאבנים בכליות. על פי הידוע, אין לחששות אלו ביסוס. ארגון הבריאות העולמי דיווח כי לא ידועה עדות להשפעה שלילית של מים קשים על בני אדם.

על פי מועצת המחקר הלאומי של ארצות הברית, "מים קשים יכולים לספק חלק מצריכת הסידן והמגנזיום הדרושה לתזונה היומית."

## אבן שן
על השיניים יכולה להיווצר אבן שן , כתוצאה ממינרליזציה והתקשות של הרובד החיידקי . תהליך זה קורה בעקבות תגובת שיקוע של מינרלים מהרוק והמזון ברובד החיידקי. אבן שן יכולה לגרום לפגיעה בבריאות השן והחניכיים. בין השאר, המשקע מהווה מצע נוח לחיידקים, ואלה עלולים לגרום לדלקת חניכיים. ניתן להסיר אבן שן מהשיניים באופן מכני, בדרך כלל על ידי שיננית.

בשפת היום-יום אבן השן מכונה לעיתים קרובות "אבנית", אבל הרכבה הכימי שונה מזה של האבנית שמקורה במי השתייה. אבן שן מכילה תערובת של חומרים אורגנים ואי-אורגניים, בעיקר צורות שונות של סידן-פוספט .

## קישורים חיצוניים

* 
* 

## הערות שוליים

קטגוריה:מלחים
קטגוריה:מים
קטגוריה:רפואת שיניים
ישראל גויכברג

**ישראל גוֹיכְבֶּרג** (בכתיב יידי: **גויכבערג**; 1 בינואר 1894, חוטין, בסרביה – 1970, ניו יורק) היה משורר יידי, עורך ומחנך.

## קורות חיים
גויכברג נולד בחוטין שבבסרביה (כיום אוקראינה) בשנת 1894 למשפחת חזנים. הוא למד ב"חדר מתוקן", והשלים לימודיו אצל מורים פרטיים. לאחר סיום הגימנסיה בקמניץ-פודולסקי יצא ללימודי רוקחות, והגיע לדרגת עוזר לרוקח. בשנת 1913, כשהיה בן 19, היגר לארצות הברית, השתקע בבוסטון, השלים קורס בהנדסה ופתח בית ספר יהודי בלשון יידיש.

בשנת 1926 עבר גויכברג לעיר ניו יורק, שם חי עד לפטירתו ב-1970. בניו יורק הצטרף כמורה לרשת החינוך על שם שלום עליכם. בצד עבודתו בהוראה עסק כל ימיו בכתיבת שירת יידיש, ממנה גם שירה לילדים, ובעריכת עיתוני ילדים. בין השאר הקים וערך במשך שנים רבות את עיתון הילדים "קינדער זשורנאַל" ('עיתון הילדים').

שיריו של ישראל גויכברג הם שירי חגים ומועדים יהודיים, שירי לאום ומשחק. אחדים מהם הולחנו ונפוצו בקהילות יהודיות בעולם; שירו "שלושה ילדים" תורגם על ידי נחמה הנדל ואוריאל אופק ובוצע על ידי נחמה הנדל.

גויכברג פרסם כמה עשרות כרכים של יצירתו, וכן אנתולוגיות ומבחרי שירה.
לעברית לא תורגמה יצירתו כלל.

## קישורים חיצוניים
* כתביו של ישראל גויכברג בארכיון האינטרנט

קטגוריה:יהודים שהיגרו מרוסיה לארצות הברית
קטגוריה:משוררים יהודים אמריקאים
קטגוריה:משוררים כותבי יידיש
קטגוריה:משוררי ילדים כותבי יידיש
קטגוריה:משוררי ילדים אמריקאים
קטגוריה:משוררי ילדים יהודים
קטגוריה:אנשי חינוך יהודים אמריקאים
קטגוריה:יהודים אוקראינים
קטגוריה:יהדות חוטין
קטגוריה:עורכי עיתונים יהודים אמריקאים
קטגוריה:עיתונאי ילדים ונוער כותבי יידיש
קטגוריה:עיתונאי ילדים ונוער אמריקאים
קטגוריה:עיתונאי ילדים ונוער יהודים
קטגוריה:סופרים יהודים אמריקאים
קטגוריה:אמריקאים שנולדו ב-1894
קטגוריה:אמריקאים שנפטרו ב-1970
Candlemass

**Candlemass** (קנדלמאס) היא להקת אפיק דום מטאל מסטוקהולם, שוודיה שהוקמה בשנות ה-80 של המאה ה-20 בידי ליף אדלינג מנהיג הלהקה, הבסיסט וכותב השירים שלה.

הלהקה נחשבת לאחת מחלוצות תנועת הדום מטאל, כאשר אלבום הבכורה Epicus Doomicus Metallicus נחשב לאבן פינה של הז'אנר. כמו כן, הלהקה Candlemass הם היוצרים של סגנון האפיק דום (Epic Doom). שם תת-ז'אנר זה לקוח מאלבומם הראשון, Epicus Doomicus Metallicus.

הסולן מסאיה מרקולין עזב ב-1990 ולאחר כישלונו היחסי של האלבום החמישי מ-1992 הלהקה התפרקה. לאחר שלא הצליח עם להקתו החדשה Abstrakt Algebra, אדלינג הוציא שני אלבומים נוספים תחת השם קנדלמאס עם הרכב אחר.

ב-2002 התאחד ההרכב המקורי של קנדלמאס והלהקה הוציאה אלבום המתעד את הופעת האיחוד, אך הלהקה התפרקה שוב מעט מאוחר יותר. ב-2004 התאחדה הלהקה שוב והוציאה שנה לאחר מכן את האלבום הנושא את שמה, Candlemass.

באפריל 2006 הודיע סולן הלהקה מסיה מרקולין על עזיבת הלהקה, שוב מאותן סיבות של חוסר-הסכמות לגבי האלבום החדש. הוא הכריז כי הפעם הוא עוזב לתמיד ולא יחזור שוב. מרקולין הוחלף על ידי רוברט לווה מ-Solitude Aeturnus.

ב-2012 הודיעה הלהקה כי לווה עזב, בעיקר בגלל איכות ההופעות החיות, ויוחלף על ידי מאטס ליוון.

ב-2018 הודיעה הלהקה על "חזרה לשורשים" ו"סגירת מעגל" עם חזרת הסולן הראשון שלה יוהאן לנקוויסט.

קנדלמאס אמרו מספר פעמים שהם אינם להקה נוצרית, אך מבחינה לירית עוסקים לפעמים בדת, וזאת על מנת לדמות את הטקסטים שהם "לפעמים מאבק בין טוב לרע". בראיון עם מייסד הלהקה, ליף אדלינג, הוא נשאל על עטיפת האלבום Candlemass (2005), המכילה צלב ואת לוגו הלהקה על רקע לבן. ליף אדלינג הודה שדת זה דבר מטופש לפי דעתו: *"בשבילי השוודים הם כל כך אנטי דתיים והצלב הזה הוא רק מטאל בשבילי. אני מאוד נגד הדת, אני חושב שזה כל כך טיפשי. גדלתי עם גולגולות וצלבים, זה סמל של מטאל".*

## חברי הלהקה
* ליף אדלינג - גיטרה באס (1984–1994, 1997–2002, 2004–היום), שירה (1984–1986)
* יוהאן לנקוויסט - שירה (1986, 2018–היום)
* מאטס מאפה ביורקמן - גיטרה (קצב) (1985–1994, 2001–2002, 2004–היום)
* לארס ג'והנסון - גיטרה (מוביל) (1987–1994, 2001–2002, 2004–היום)
* יאן לינד - תופים (1987–1994, 2001–2002, 2004–היום)

### חברים לשעבר
* מסאיה מרקולין - שירה (1986–1991, 2001–2002, 2004–2006)
* רוברט לווה - שירה (2006–2012)
* מאטס ליוון - שירה (2006, 2015–2018)
* תומאס ויקסטרום - שירה (1992–1994)
* ביורן פלודקוויסט - שירה (1997–2001)
* מאטס אקסטורם - תופים (1984–1986)
* ג'ג'ו פרקוביץ' - תופים (1997–1999)
* מאטס סטאהל - גיטרה (1998–1999)
* קרל וסטהולם - קלידים (1998)
* מייקל אמוט - גיטרה (1997–1998)
* מייק ויד - גיטרה (1987)
* פטריק אינסטדט - גיטרה (1997–1998)

## דיסקוגרפיה

## קישורים חיצוניים

* 

## הערות שוליים

קטגוריה:להקות דום מטאל
קטגוריה:להקות מטאל שוודיות
דת' מטאל סקנדינבי

[ממוזער|[אנטומבד בהופעה ב-2016]]
**דת' מטאל סקנדינבי** (**Scandinavian Death Metal**) או **דת' מטאל שוודי** (**Swedish Death Metal**) הוא סצנת מוזיקת דת' מטאל שפותחה בשוודיה. להקות דת' מטאל שוודיות רבות קשורות לתנועת הדת' מטאל המלודי, כיוון שהדת' מטאל השוודי מאופיין בצליל שונה מווריאציות אחרות של דת' מטאל. בניגוד ללהקות דת' מטאל אמריקאיות, הלהקות השוודיות הראשונות הושפעו רבות מהארדקור פאנק. לגטבורג יש סצנת דת' מטאל מלודי גדולה בעוד שסטוקהולם ידועה בסצנת הדת' מטאל הגולמי יותר שלה.

## היסטוריה
בניגוד לקבוצות אמריקאיות, היוצרים הראשונים של סצנת הדת' מטאל השוודי הושפעו מפאנק רוק (Punk rock), במיוחד מסצנת ה-D-beat (תת-סגנון של ההארדקור פאנק). באת'ורי, שלאחר מכן תהפוך למשפיעה ביותר בסצנת הבלאק מטאל, הייתה קבוצה מרכזית באקסטרים מטאל השוודי. בתחילת שנות ה-90 הופיעו שתי סצנות דת' מטאל בגטבורג ובסטוקהולם. הגל הראשון של "דת' מטאל שוודי" כלל את הלהקות קרנג' (Carnage), מורביד (Morbid) וניהיליסט (Nihilist), שהתפצלו מאוחר יותר לאנטומבד (Entombed), דיסממבר (Dismember) ואנלישד (Unleashed).

## לקריאה נוספת

*
*
*Olivier "Zoltar" Badin, "In the Embrace of Evil: Swedish Death Metal New Blood", *Terrorizer* #182, April 2009, pp. 32–34.
*James Hoare, "Left Hand Pathfinders", *Terrorizer* #182, April 2009, pp. 28–29.
*Perlah, Jeff. "Justin Foley of Killswitch Engage: Playing Heavy, having Fun". Modern Drummer 10 2004: 96,100, 102, 104, 106.
*Freeborn, Robert. "A Selective Discography of Scandinavian Heavy Metal Music". Notes - Quarterly Journal of the Music Library Association 66.4 (2010): 840-50.


## הערות שוליים

קטגוריה:סגנונות מטאל
קטגוריה:דת' מטאל
חנא סוויד

**חנא סוויד** (בערבית: ** حنا سويد**, תעתיק מדויק: **חנא סויד**; נולד ב-27 במרץ 1955) הוא לשעבר חבר הכנסת מטעם סיעת חד"ש, ויו"ר הסיעה בכנסת.

## ביוגרפיה
סוויד הוא ערבי נוצרי בן לעדה היוונית-קתולית, ממשפחה שבתחילת המאה ה-20 עברה מעראבה לעיילבון. הוא קיבל תואר דוקטור לתכנון עירוני מהטכניון בשנת 1988. בשנים 1990–1992 היה חוקר ומרצה באוניברסיטת רדינג באנגליה. כיהן כראש מועצת עילבון בשנים 1993–2003. בפברואר 1996 מונה לחבר המועצה הארצית לתכנון ובנייה ובכך היה לערבי הראשון במועצה.

סוויד פעיל בנושא איכות הסביבה. היה ראש המרכז הערבי לתכנון ולבנייה בשנים 2003–2006.

ב-14 בינואר 2006 נבחר סוויד, שאיננו חבר במק"י, למקום השני ברשימת חד"ש, המקום הגבוה ביותר אליו נבחר נציג נוצרי בעשור האחרון, כשהוא גובר על חבר הכנסת עיסאם מח'ול. היו שפירשו בחירה זו כפניית חד"ש לקו לאומי יותר מבעבר, כחלק מהתחרות מול בל"ד על לבו של ציבור הבוחרים הערבי. בעקבות זאת נבחר לכנסת השבע עשרה.

במהלך כהונתו בכנסת יזם תיקון לחוק התכנון והבנייה המחייב את מוסדות התכנון לפרסם הודעות באתרי האינטרנט שלהם. כן היה בין יוזמי החוקים שביטלו את איחודי הרשויות בשגור ובעיר הכרמל.

בבחירות לכנסת ה-18 הוצב במקום השני ברשימת חד"ש לכנסת, ונבחר לכהונה נוספת בכנסת ה-19. הוצב במיקום סמלי ברשימה המשותפת בבחירות לכנסת העשרים.

## קישורים חיצוניים

* 
* 
* 

## הערות שוליים

קטגוריה:חברי הכנסת מטעם חד"ש
קטגוריה:ראשי מועצות מקומיות בישראל
קטגוריה:ראשי רשויות מקומיות מטעם חד"ש
קטגוריה:ערבים נוצרים ישראלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל אוניברסיטאות בממלכה המאוחדת
קטגוריה:חברי הכנסת השבע עשרה
קטגוריה:חברי הכנסת השמונה עשרה
קטגוריה:חברי הכנסת התשע עשרה
קטגוריה:חברי כנסת ערבים
קטגוריה:פעילי הרשימה המשותפת
קטגוריה:חברי כנסת נוצרים
קטגוריה:ישראלים שנולדו ב-1955
קטגוריה:ערבים בראשות רשויות מקומיות בישראל
קטגוריה:עילבון
אהוד רצאבי

**אהוד רצאבי** (נולד ב-30 ביולי 1953) מנהל ופוליטיקאי ישראלי, רואה חשבון בהכשרתו, כיהן כמנכ"ל אמד (חברת הנכסים של דן), בשנים 2006–2022 שמש כיו"ר ארגון איל"ן. כיהן כחבר הכנסת מסיעת שינוי בכנסת ה-16.

## קורות חיים
רצאבי נולד בתל אביב. בבגרותו שירת בחיל האוויר, ולאחר מכן למד חשבונאות וכלכלה באוניברסיטת תל אביב. הוא הצטרף למשרד רואי החשבון של אביו, ועמד בראשו לאחר שזה יצא לגמלאות. בין השנים 1996-1993 שימש גם כדירקטור וכיו"ר ועדת הביקורת של חברת הפחם הלאומית בישראל.

במקביל, עסק בפעילויות ציבוריות שונות, כחבר בעמותת "אעלה בתמר" למורשת יהדות תימן, כחבר הנהלת לשכת המסחר ישראל-יפן וכיו"ר ועדת האתיקה במחוז תל אביב של לשכת רואי החשבון.

### קריירה פוליטית
רצאבי הצטרף ל"שינוי" ב-1985. בבחירות לכנסת ה-15 הוצב במקום השמיני ברשימת המפלגה לכנסת, אך נותר מחוץ לכנסת, לאחר שהמפלגה קיבלה 6 מנדטים.

בשנת 2003 נבחר לכנסת ה-16 מטעם שינוי. היה חבר בוועדת הכספים, ועדת העבודה והרווחה, הוועדה לענייני ביקורת המדינה, ועדת המדע והטכנולוגיה, וכן במספר ועדות שאינן קבועות. במסגרת פעילותו בוועדת הכספים עמד בראש ועדת המשנה למסים והיי טק. 

רצאבי היה פעיל בדיוני הכנסת על התוכנית לרפורמה בשוק ההון בישראל, ביניהם דיונים על שינויים בעמלות הבנקים, והמאבק במס הבורסה. 

רצאבי היה אחד המחוקקים הבולטים בכנסת ה-16. עם החוקים שחוקק נמנים חוק הנהיגה הספורטיבית, חוק עדכון כתובת, תיקון לחוק החברות הקובע תנאי כשירות לדירקטורים חיצוניים, וחוק שילוב סטודנטים במערכת החינוך. בתקופת המחאה נגד תוכנית ההתנתקות הוא הוביל לחקיקת תיקון לחוק השיפוט הצבאי המטיל איסור על ציון דרגה ושם יחידה בפרסום המעודד סרבנות. לימים, בימי המחאה נגד הרפורמה המשפטית הוא הביע התנגדות לחוק.

בזמן כהונתו בכנסת היה יו"ר אגודת הידידות הפרלמנטרית ישראל-יפן

לקראת הבחירות לכנסת השבע עשרה התפצלה שינוי על רקע בחירת רון לוינטל למקום השני ברשימה. רצאבי ואילן ליבוביץ' היו חברי הכנסת היחידים שנשארו בסיעה. עם פרישתו של יו"ר המפלגה, יוסף לפיד, הוצב רצאבי במקום השני ברשימה, אחרי רון לוינטל, שנבחר ליו"ר המפלגה, אך המפלגה לא עברה את אחוז החסימה ולא נכנסה לכנסת. שנה לאחר הכישלון בבחירות, הודיע על פרישתו מהמפלגה ומכל תפקידיו בה.

### קריירה עסקית
בשנים 2007–2014 כיהן רצאבי כמנכ"ל אמד (חברת הנכסים של קואופרטיב דן לתחבורה ציבורית). בין השאר ניהל את הקמתם של פרויקטים למגורים על מגרשים שהיו בבעלות הקואופרטיב. 

בשנים 2012–2015 שימש כנשיא "להב - לשכת העצמאים והעסקים בישראל". 

במרץ 2022, מונה ליו"ר התאחדות ספורט הנכים.
## קישורים חיצוניים

* 
* 
* 
* 

;**מכתביו**
* 
* 
* 
* 
* 
* 
* 

## הערות שוליים

קטגוריה:חברי הכנסת מטעם שינוי
קטגוריה:רואי חשבון ישראלים
קטגוריה:דירקטורים ישראלים
קטגוריה:חברי הכנסת השש עשרה
קטגוריה:פעילי איל"ן
קטגוריה:בוגרי גימנסיה הרצליה
קטגוריה:בוגרי אוניברסיטת תל אביב
קטגוריה:ישראלים שנולדו ב-1953
ויצמן שירי

**ויצמן שירי** (נולד ב-5 בפברואר 1956) הוא פוליטיקאי ישראלי, שכיהן כחבר הכנסת מטעם מפלגת העבודה.

## חייו
שירי נולד בבאר שבע. שמו הפרטי ניתן לו על שם חיים ויצמן נשיא המדינה הראשון. במהלך השנים הוא נבחר למרכז ועידת מפלגת העבודה, שימש יו"ר מחוז הנגב במפלגה והחל להתמודד ברשימתה לכנסת בבחירות לכנסת ה-14.

שירי כיהן בכנסת בסיעות ישראל אחת והעבודה-מימד בכנסת ה-15, ובשלהי הכנסת ה-16 הושבע כמחליפו של שמעון פרס מטעם העבודה-מימד-עם אחד.

בשנת 2002 כיהן מספר חודשים בממשלה ה-29 כסגן שר הביטחון.

ב-23 באפריל 2009 אישרה מזכירות מפלגת העבודה את מינויו לתפקיד מנכ"ל זמני של המפלגה, במקום המזכ"ל המכהן איתן כבל, כפוף לאישור ועידת המפלגה. זאת, בעקבות התנגדותו של כבל לישיבתה של העבודה בממשלת נתניהו. במחאה על קבלת ההחלטה הודיע גזבר המפלגה, משה עמית, על כוונתו להתפטר מהתפקיד, וכעבור זמן מה התפטר מתפקידו. ב-26 באפריל 2009 ביטל המוסד לבירור עתירות במפלגת העבודה את מינויו של שירי. יו"ר המוסד, עו"ד גד קרני, אמר כי "בשלב זה אין ליצור תפקיד יש מאין". נוסף על כך נקבע כי אין לכנס את ועידת המפלגה כדי להדיח את המזכ"ל, כבל. חברי הכנסת שהתנגדו לכניסה לממשלה טענו בדיון ל"בריונות פוליטית" מצד יו"ר המפלגה אהוד ברק, שלטענתם מנע מהם להתבטא ולהעלות הצעות משלהם. ב-10 במאי 2009 התכנסה ועידת המפלגה, ללא ארבעת חברי הכנסת המורדים, כדי לאשר את מינויו של שירי לתפקיד מנכ"ל המפלגה.

שירי היה מעורב במהלך השנים בעסקי נדל"ן. חברת "תשואה 10" שבבעלותו המשותפת צברה הפסדים וחובות בהיקף של עשרות מיליוני דולרים, וב-2011 קרסה החברה ובבית המשפט אושר הסדר בעלי חוב בסך 13 מיליון ש"ח. חובות נוספים של החברה בסך למעלה מ-100 מיליון ש"ח נותרו מחוץ להסדר. ב-2014 הוגשה תביעה בבקשה להרמת מסך נגד ויצמן שירי, בגין חובות אלו.

## חיים אישיים
תושב השכונה התל אביבית אזורי חן, גרוש ואב לשלושה ילדים.

## קישורים חיצוניים

* 
* 

## הערות שוליים

קטגוריה:חברי הכנסת מטעם ישראל אחת
קטגוריה:חברי הכנסת מטעם עבודה-מימד
קטגוריה:חברי הכנסת מטעם העבודה-מימד-עם אחד
קטגוריה:חברי הכנסת החמש עשרה
קטגוריה:חברי הכנסת השש עשרה
קטגוריה:ישראלים שנולדו ב-1956
אילן שלגי

**אילן שלגי** (נולד ב-13 ביולי 1945) הוא חבר הכנסת לשעבר בכנסת ה-16 מטעם סיעת שינוי, ושר בממשלת ישראל.

## ביוגרפיה
אילן שלגי נולד בשם **אילן שניבלג**. גדל בשכונת נוף ים בהרצליה, בנם של מירה (לבית לויאן) ויצחק.

בעל תואר ראשון ושני במשפטים מאוניברסיטת תל אביב. סא"ל במילואים. בעבר היה יושב ראש הדירקטוריון של חברת הנפט הלאומית (חנ"ל).

בבחירות לכנסת השמינית מוקם במקום ה-106 ברשימת הליכוד. בשנת 2003 נבחר לכנסת ה-16 מטעם מפלגת שינוי. שלגי היה יו"ר ועדת החינוך, התרבות והספורט בכנסת, חבר ועדת החוץ והביטחון של הכנסת, יו"ר ועדת המשנה לכוח אדם וחבר בוועדת המשנה לבניין הכוח ותפיסת הביטחון. שימש כיו"ר השדולה למען ההשכלה הגבוהה, יו"ר משותף של השדולה להקמת גדר ההפרדה, יו"ר ועדת אכיפה בשדולה למאבק בתאונות הדרכים, חבר בשדולות לאיכות הסביבה, למען אנשי המילואים, למען חיילי צה"ל, למאבק באלימות ולמען בקעת הירדן. היה ממובילי המאבק נגד נזקי העישון.

שלגי הוא יוזם ומחוקק "חוק בנימין זאב הרצל (ציון זכרו ופועלו)" בו נקבע יום הרצל. ב-19 ביולי 2004, לאחר הדחתו מהממשלה של חבר הכנסת יוסף פריצקי, נבחר שלגי לכהן כשר המדע והטכנולוגיה, ובסוף חודש אוקטובר באותה השנה, נבחר לשר לאיכות הסביבה, עד סיום כהונת חברי סיעתו בממשלה, עקב הצבעתם נגד תקציב המדינה, ב-4 בדצמבר אותה שנה.

עם פיצול סיעת "שינוי" לקראת הבחירות לכנסת השבע עשרה, עזב שלגי יחד עם חברי כנסת נוספים את המפלגה ועבר למפלגת חץ, שלא עברה את אחוז החסימה.

בעשור השני של המאה ה-21, שלגי הוא עורך דין. הוא חבר הוועד המנהל ויו"ר פורום הרצל במועצה לשימור אתרי מורשת בישראל.

## חיים אישיים
נשוי לפרופ' רות שלגי, חוקרת פוריות שכיהנה כסגנית נשיא אוניברסיטת תל אביב למחקר ופיתוח, ואב לשלושה. תושב הרצליה.

## קישורים חיצוניים

* "תמיכה באלמנות צה"ל" מאמר של שלגי ב"הארץ"
* "כשיש קשר בין הון לשלטון נדחקים לשוליים שיקולי הצדק הסביבתי" - Citizens For the Environment
* "האני מאמין הסביבתי של אילן שלגי"
* 

## הערות שוליים

קטגוריה:חברי הכנסת מטעם שינוי
קטגוריה:חברי הכנסת מטעם מפלגת חץ
קטגוריה:שרי ממשלת ישראל
קטגוריה:שרי החדשנות, המדע והטכנולוגיה
קטגוריה:חברי הכנסת השש עשרה
קטגוריה:יושבי ראש ועדת החינוך, התרבות והספורט
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב: משפטים
קטגוריה:סגני-אלופים בצה"ל
קטגוריה:ישראלים שנולדו ב-1945
קטסיפון

**קְטֵסִיפוֹן** (מיוונית: **Κτησιφῶν**, מפרסית אמצעית: **𐭲𐭩𐭮𐭯𐭥𐭭**, תיספון; בארמית: **ܩܛܝܣܦܘܢ**, קְטֵיסְפּוֹן, לעיתים עם א' פרוסתטית; בערבית: **طيسفون**, טַיְסָפוּן) הייתה עיר הבירה של האימפריה הפרתית ושל האימפריה הפרסית-הסאסאנית אחריה, במשך למעלה משמונה מאות שנים. העיר הייתה ממוקמת בעיראק של היום, על גדת החידקל, כ-32 קילומטרים דרומית-מזרחית לבגדאד.

## היסטוריה
העיר עלתה לגדולה עם האימפריה הפרתית במהלך המאה ה-1 לפנה"ס והייתה בירתם של רוב השליטים הפרתים. קטסיפון התפרשה על פני שטח של שלושים קילומטרים רבועים – יותר מפי שניים מרומא. מיקומה נבחר כדי לאפשר לפרתים (ולסאסאנים אחריהם) לבלום את ההתפשטות הרומאית בנקודת המפגש שבין המעצמות. המצביאים הרומאים מצידם ראו בה יעד חשוב וכבשו אותה חמש פעמים במהלך ההיסטוריה, שלוש מהם במאה ה-2 לבדה.

טראיאנוס היה קיסר רומא הראשון שכבש את קטסיפון, ב-116. רק שנה אחת לאחר מכן נאלץ יורשו אדריאנוס לכבשה בשנית. ב-164 היה זה הגנרל הרומאי אווידיוס קסיוס שנלחם בפרתים וכבש את קטסיפון, רק כדי לנטוש אותה לאחר שהושג הסכם שלום בין הפרתים לרומאים. ב-197 החריב הקיסר ספטימיוס סוורוס את העיר, הורה להרוג רבים מתושביה ולקחת כעבדים כ-100,000 מהם.

הסכסוך עם הרומאים חודש בסוף המאה ה-3 על ידי יורשיהם של הפרתים בפרס, הסאסאנים. הפרסים הצליחו להביס את צבאות גלריוס ב-295 בשערי העיר, אולם לאחר שנה שב גלריוס המושפל כדי לנצח את הפרתים ולכבוש את העיר, הפעם האחרונה שנכבשה על ידי צבא רומאי. גלריוס השיב את העיר למלך הפרסי נרסה, בתמורה לארמניה.

[שמאל|ממוזער|250px|קשת קטסיפון על בול עיראקי משנת [1923]]
בשנת 363 יוליאנוס פלש לאזור, הרס את העיר הית וסמוך לחומות העיר קטסיפון נערך קרב בו ניצחו הרומאים את שאפור השני אך לא הצליחו להכריע את צבאו ולכבוש את העיר ותוך זמן קצר יוליאנוס עצמו נהרג.

לבסוף, ב-627 הכריע הרקליוס קיסר ביזנטיון את הסאסאנים וכבש את בירתם קטסיפון. הצבא הביזנטי עזב את העיר לאחר שמלכה הסכים לתנאים שהכתיב הרקליוס.

שקיעתה המהירה של קטסיפון הייתה תוצאה של הכיבוש האיסלאמי. העיר נפלה בידי הערבים ב-637 ובמאה ה-8 עבר מרכז הכובד המסחרי והפוליטי לבגדאד, הבירה החדשה מייסודם של בית עבאס.

העיר הבדיונית אסבאניר, זירת ההתרחשות של סיפורי אלף לילה ולילה, מבוססת ככל הנראה על קטסיפון.

במלחמת העולם הראשונה לחמו צבאות האימפריה העות'מאנית ובריטניה אלו באלו ליד חורבות קטסיפון, שם הצליחו העות'מאנים לבלום את התקדמותם של הבריטים לכיוון בגדאד, לגרום לנסיגתם ולבסוף לכניעתם לאחר המצור על כות ב-1915. למרות זאת ב-1917 כבשו הבריטים את כל שטחה של מסופוטמיה מידי העות'מאנים.

החדר בו שכן כס המלכות של המלכים הסאסאנים התנשא לגובה של כ-33 מטרים. כל שנותר היום מהפאר וההדר האגדי, היא הקשת של קטסיפון, שריד מאולם קבלת הפנים הגדול של הסאסאנים, השוכן בשטחה של העיר מדאאין. הקשת המרשימה הוזנחה במשך שנים רבות ועומדת כעת בסכנת התמוטטות.

## קישורים חיצוניים

* 
* 

קטגוריה:עיראק: אתרים ארכאולוגיים
קטגוריה:עיראק: היסטוריה
קטגוריה:האימפריה הסאסאנית
קטגוריה:האימפריה הפרתית
יוסף מישלב

**יוסף מישלב** (בערבית: **يوسف مشلب**; נולד בשנת 1952) הוא אלוף במילואים בצה"ל. שימש בין היתר כמפקד חטיבת עציון, כמפקד חטיבת הבקעה, כמפקד עוצבת אדום, כמתאם פעולות הממשלה בשטחים וכמפקד פיקוד העורף. בן העדה הדרוזית הראשון בצה"ל שהועלה לדרגת אלוף.

## קורות חיים
מישלב נולד בכפר אבו סנאן. בשנת 1970 התגייס לצה"ל ושירת כמפקד מחלקה וכמפקד פלוגה בגדוד חרב. בשנת 1974 במהלך פעילות באזור זרעית שעל גבול לבנון זיהה סגן מישלב חדירת מחבלים לישראל, ולאחר מרדף שנמשך למעלה מיממה זיהה מישלב שני מחבלים בשעה שניסו לחזור ללבנון, הסתער עליהם והרגם. על פעולה זו קיבל צל"ש אלוף מאלוף הפיקוד רפאל איתן.

ב-1979 שירת כקצין אג"ם של חטיבה 300 בתקופה בה אירע הפיגוע בנהריה.

בשנת 1980 מונה למפקד גדוד חרב, ב-1987 קודם לדרגת אלוף-משנה ומונה למפקד חטיבת עציון ובשנת 1989 למפקד חטיבת הבקעה. בספטמבר 1988, בעת שבסיס האימונים בא"פ לכיש ליד בית גוברין היה תחת פיקודו, אירעה בבסיס תאונת אימונים, שבה נהרג קצין הצנחנים סגן . מישלב הועמד לדין, ובבית הדין הצבאי לערעורים הורשע בגרימת מוות ברשלנות ונדון לארבעה חודשי מאסר על תנאי.

בשנת 1990 מונה לסגן מפקד אוגדת אזור יהודה ושומרון (איו"ש). שנתיים אחר כך, בשנת 1992, מונה לסגן מפקד יחידת הקישור ללבנון (יק"ל) ובשנת 1994 מונה למפקד עוצבת אדום. שנה לאחר מכן מונה לראש מטה פיקוד הדרום, בשנת 1998 מונה לסגן מתאם פעולות הממשלה בשטחים וב־2001 מונה למפקד פיקוד העורף. ביולי 2003 מונה למתאם פעולות הממשלה בשטחים, סיים את התפקיד בספטמבר 2008 ופרש מצה"ל לאחר 38 שנות שירות.

ב-2008 מונה מישלב לממונה על מחוז חיפה במשרד הפנים ומילא תפקיד זה עד סוף שנת 2016.

בהמשך כיהן מישלב כיושב ראש הוועדה המקומית לתכנון ולבנייה רכס הכרמל וכממלא מקום יושב ראש הוועדה המקומית לתכנון ולבנייה מעלה חרמון.

ב-2022 נבחר מישלב לעמוד בראש הוועד המנהל של המכללה האקדמית להנדסה בראודה.

מישלב הוא חבר תנועת הביטחוניסטים.

## חיים אישיים והשכלה
מישלב הוא בעל תואר שני בתחום מדע המדינה מטעם אוניברסיטת חיפה. מישלב נשוי ואב לשישה. מתגורר באבו סנאן.

## קישורים חיצוניים

* יואב איתיאל, יוסף משלב: אלוף ביעילות, מגזין המושבות, 4 במרץ 2011

## הערות שוליים

קטגוריה:קצינים דרוזים ישראלים
קטגוריה:דרוזים מעוטרי צה"ל
קטגוריה:מעוטרי צל"ש אלוף
קטגוריה:מפקדי פיקוד העורף
קטגוריה:אלופי צה"ל
קטגוריה:מתאמי פעולות הממשלה בשטחים
קטגוריה:מפקדי חטיבת עציון
קטגוריה:מפקדי חטיבת הבקעה
קטגוריה:מפקדי עוצבת אדום
קטגוריה:עובדי משרד הפנים
קטגוריה:מפקדי בא"פ לכיש
קטגוריה:בוגרי אוניברסיטת חיפה
קטגוריה:חברי הביטחוניסטים
קטגוריה:אבו סנאן: אישים
יוסף
קטגוריה:חברי המטה הכללי של צה"ל במלחמת לבנון השנייה
קטגוריה:ישראלים שנולדו ב-1952
יהדות התפוצות

שמאל|300px|ממוזער|אחוז תושבים יהודים במדינות העולם
ממוזער|מדינות עם יהודים המופיעים בערך זה
**יהדות התפוצות** זהו השם הכולל ליהודים החיים בגולה, קרי, מחוץ לארץ ישראל או מדינת ישראל. בספרות רבנית לעיתים רבות המונח "תפוצות ישראל" מדבר על כל קהילות היהודים כולל אלו שבישראל.

הקהילות היהודיות בעולם מחולקות תחילה לפי יבשות, ובחלוקה-משנית לאזורים גאוגרפיים-יבשתיים, ולמוצאות אתניים על פי חבלי ארץ או מדינות מקור.

## אסיה

## אפריקה ואוקיאניה

## אירופה

## אמריקה

## לפי מדינות
ממוזער|מדינות לפי כמות יהודיםלהלן רשימה של אוכלוסיות יהודיות בעולם לפי מדינות. כל הנתונים להלן, מלבד העמודה האחרונה, הם מבנק הנתונים היהודי ברמן באוניברסיטת סטנפורד, בדו"ח האוכלוסייה היהודית העולמית (2020) שנעשה בתיאום סרג'יו דלה-פרגולה באוניברסיטה העברית בירושלים. נתוני בנק הנתונים היהודי מבוססים בעיקר על מפקדים לאומיים בשילוב עם ניתוח מגמות.
* "אוכלוסיית הליבה" מתייחסת לאלה הרואים את עצמם כיהודים באופן מלא.
* "אוכלוסייה קשורה" כוללת את אוכלוסיית הליבה ובנוסף את אלה האומרים שהם יהודים בחלקם או שיש להם הורה יהודי אחד לפחות.
* "האוכלוסייה הרחבה" כוללת את אוכלוסיית הליבה, האוכלוסייה הקשורה, ובנוסף את אלה האומרים שיש להם רקע יהודי אך הוריהם אינם יהודים, ואת כל הלא-יהודים החיים במשקי בית עם יהודים.
* "אוכלוסייה זכאית" כוללת את כל הזכאים לעלות לישראל לפי חוק השבות.
* "אוכלוסייה רשמית לאומית" היא האוכלוסייה היהודית המדווחת על ידי מקור לאומי. שימו לב שייתכן שהתוצאות ה"לאומיות" אינן מדויקות לחלוטין, שכן למקורות אחרים עשויים להיות דיווחים סותרים של אוכלוסיות יהודיות במדינות מסוימות.

## ראו גם
*גלות (יהדות)
*יהדות לפי מדינה

## לקריאה נוספת
* גבריאל שפר ואייל צור, "**[https://jerusaleminstitute.org.il/publications/למען-ציון-לא-אחשה-יחס-יהדות-התפוצה-ליר/ למען ציון לא אחשה?": יחס יהדות התפוצה לירושלים]**, מכון ירושלים לחקר ישראל, 2011
* **[https://www.inss.org.il/he/subjects_tags/יהדות-התפוצות/ ריכוז מאמרים ומחקרים בנושא יהדות התפוצות],** המכון למחקרי ביטחון לאומי
*
* שירה רודרמן, תפקידה של ישראל מול יהודי התפוצות במצבי משבר, דעות 93, 2020
*דן שיפטן, '''היעדים הלאומיים של ישראל - פרספקטיבה כוללת''', המכון למחקרי ביטחון לאומי, עדכן אסטרטגי, דצמבר 2020.

## קישורים חיצוניים
* אתר משרד התפוצות
*[World jewish population](https://www.jewishdatabank.org/content/upload/bjdb/831/World%20Jewish%20Population,%202016%20(Final).pdf)
* יהדות התפוצות, באתר ynet
* 

## הערות שוליים

*
קטגוריה:תפוצות אנושיות
סמל ססקצ'ואן

**[[סמל]] [[פרובינציות קנדה|פרובינציית]] [[ססקצ'ואן]]** (באנגלית: **coat of arms of the province of Saskatchewan, Canada**) או בשמו הרשמי "**מגן האבירים של הוד מלכותה בעבור פרובינציית ססקצ'ואן**" (**Arms of Her Majesty in Right of the Province of Saskatchewan**) היה שלט האצולה שניתן על פי צו של מלך בריטניה אדוארד השביעי ב-25 באוגוסט 1906.

הסמל משתמש בצבעים המסמלים את הפרובינציה - ירוק וזהב.

בסמל המקורי הופיע אריה או נמר (הסמל המלכותי של אנגליה) ושלושה ענפי חיטה מוזהבים המסמלים את החקלאות בפרובינציה.

יתרת האלמנטים התבקשו בשנת המסורת של ססקצ'ואן שנחוגה בשנת 1985, והבקשה נענתה בצו מלכותי של המלכה אליזבת השנייה מיום 16 בספטמבר 1986.

במסגרת הצו נוספה קסדה מוזהבת מעל המגן, וכן מעטה בצבעי קנדה (אדום ולבן). מעל הקסדה מצוי בונה, החיה המסמלת את קנדה, המחזיק חבצלת אדומה - הפרח המסמל את הפרובינציה. מעל הבונה מצוי כתר המסמל את הסמכות של בית המלוכה.

משני עברי הסמל מצויים שני תומכים - אריה משמאל ואייל לבן זנב מימין. שניהם לובשים קולרי חרוזים אינדיאנים.
שני התומכים עומדים על חלקה של פרחי חבצלת אדומים.

מוטו המדינה *Multis e gentibus vires* - "כוחות מתוך עמים רבים" -  מופיע מתחת לסמל.

קטגוריה:ססקצ'ואן: סמלים
ססקצ'ואן